Κύπελλο Κυπελλούχων Ευρώπης καλαθοσφαίρισης ανδρών 1971-72

Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1971-72 ήταν η έκτη κατά σειρά διασυλλογική διοργάνωση αυτού του θεσμού. Σε αυτήν, πρώτευσε για δεύτερη συνεχόμενη χρονιά και αναδείχθηκε ως τροπαιούχος η ιταλική Σίμενταλ Μιλάνο (Simmenthal Milano), επικρατώντας στη Θεσσαλονίκη (καθώς η FIBA επανέφερε οριστικά τον απλό Τελικό, έπειτα από μια διετία διπλών αναμετρήσεων στα 1970 και 1971) του Ερυθρού Αστέρα Βελιγραδίου.

 Το σύστημα διεξαγωγής περιελάμβανε δύο προκριματικούς γύρους (ο πρώτος με δέκα ζευγάρια σε διπλές αναμετρήσεις και ο δεύτερος με πέντε) και στη συνέχεια μια προημιτελική φάση δύο ομίλων (των τριών ομάδων έκαστος) στον οποίο συμμετείχε και η κάτοχος του τίτλου Σίμενταλ, ως 21η ομάδα. Από τη φάση των ομίλων (σε δυο αγωνιστικές-μονές συναντήσεις) περνούσαν οι δυο πρώτες κάθε γκρουπ και οδηγούνταν με το σύστημα "χιαστί", στην ημιτελική φάση (διπλών συναντήσεων). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα. Από τη φάση αυτή προκρίθηκαν δέκα ομάδες: Η ισπανική "Σουέπς" Ζουβεντούτ σε βάρος της Παρτιζάνι Τιράνων (χωρίς αγώνες), η Σάτον Λονδίνου σε βάρος της "Γκλάντσαξε" Κοπεγχάγη (με συνολικό σκορ 171-118), η τσέχικη Σπαρτάκ του Μπρνο επί της Λαφοσέτ Αράντια (από το Λουξεμβούργο) με 224-150, η "Παρτενοπέι" Νάπολη επί της USC Μάιντς (Γερμανίας) με 164-120, η αυστριακή Χάντελς επί των "Λύκων του Άμστερνταμ" χωρίς αγώνες, ο Ερυθρός Αστέρας επί της φινλανδικής "Κίσα-Τόβεριτ" Ελσίνκι (196-139), η Λέφσκι Σόφιας σε βάρος της συριακής (!) Γκούθα Δασμασκού (που δεν αγωνίσθηκε), η ΑΕΚ σε βάρος της τουρκικής Μπεσίκτας Ιστανμπούλ (139-111), η AS Ντενάν Βολτέρ Γαλλίας επί της ισραηλινής Μακάμπι Χάιφα με 200-158 και η βελγική Ρασίνγκ Μαλίν σε βάρος της Ακαντέμικα Κοίμπρα από την Πορτογαλία (190-144). Μνημειώδη πρόκριση πέτυχε η ελληνική ΑΕΚ, σε βάρος της βουλγαρικής Λέφσκι ανατρέποντας μια διαφορά 34 πόντων. Ζουβεντούτ-Σάτον Λονδίνου 120-62, 97-45. Σπάρτακ Μπρνο-Νάπολη 69-76, 82-92. Χάντελς-Ερυθρός Αστέρας 90-97, 68-108. Λέφσκι Σόφιας-ΑΕΚ 103-69, 67-115. Ντενάν Βολτέρ-Μαλίν 74-68, 72-90. Α' όμιλος: Η Νάπολη ήταν πρώτη, με δεύτερη τη Ζουβεντούτ και τρίτη τη Ρασίνγκ Βελγίου (που αποκλείστηκε από τη συνέχεια). Β' όμιλος: Εδώ κυριάρχησε ο Ερυθρός Αστέρας αφήνοντας στη δεύτερη θέση την Ολίμπια και στην τρίτη την ΑΕΚ (που τερμάτισε την παρουσία της). Οι πρώτοι των δύο ομίλων απόλαυσαν το πλεονέκτημα της ρεβάνς στην έδρα τους ωστόσο μόνο ο Ερυθρός Αστέρας επωφελήθηκε, σε βάρος της Ζουβεντούτ. Αντίθετα, στον ιταλικό "εμφύλιο" η Νάπολη δεν μπόρεσε να ανατρέψει τη διαφορά με την οποία είχε ηττηθεί στο Μιλάνο και αποκλείστηκε από τον τελικό. Ολίμπια Μιλάνο-Νάπολη 85-69, 76-83. Ζουβεντούτ-Ερυθρός Αστέρας 83-70, 70-90. Στον τελικό της Θεσσαλονίκης συναντήθηκαν δυο μεγάλες ομάδες. Από τη μία ήταν η Ολίμπια του Τσέζαρε Ρουμπίνι (Cesare Rubini) με αστέρες τους Μπαριβιέρα, Μπιάνκι, Τσεριόνι, Μπορλένγκι, Μπρουμάτι, Τζιόμο, Ιακούτσο, Μασίνι, Ιελίνι και τον αμερικανό Αρτ Κένει. Απέναντι της βρήκε τον Ερυθρό Αστέρα της τότε ενιαίας Γιουγκοσλαβίας, που προπονούσε ο Μπόρβεν Τζόρτζεβιτς και στον οποίο πρώτο όνομα ήταν ο μικρόσωμος διεθνής γκαρντ Ζόραν Σλάβνιτς. Το Σλάβνιτς συνεπικουρούσαν, μεταξύ άλλων, οι Μπογκοσάβλιεβιτς, Τσβέτκοβιτς, Πέσιτς, Βούτσινιτς, Ρακότσεβιτς. Ολίμπια "Σίμενταλ" Μιλάνο-Ερυθρός Αστέρας 74-70. Ρώσικη Βικιπαίδεια BASKETPEDYA-Historical Basketball Database "100 χρόνια μπάσκετ 1891-1991". Περιοδικό "Τρίποντο" (αναδρομές και αφιερώματα στο θεσμό). Αθλητικές εφημερίδες της εποχής.